ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 133.88 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 88,993; இது கடந்த 563 நாட்களில் மிகக் குறைந்த அளவாகும்
கொவிட் சிகிச்சை பெறுபவர்களின் சதவீதம் மொத்த பாதிப்பில் 1 சதவீதத்துக்கும் கீழ் குறைந்து தற்போது 0.26 சதவீதமாக உள்ளது. 2020 மார்ச் மாதத்திற்குப் பின், இது மிகக் குறைந்த அளவு.
குணமடைந்தோர் விகிதம் தற்போது 98.37 சதவீதம்; 2020 மார்ச் மாதத்திற்கு பின் இது மிக அதிகமான அளவாகும்.
கடந்த 24 மணி நேரத்தில் 7,995 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 3,41,38,763 என அதிகரித்துள்ளது. கடந்த 24 மணி நேரத்தில் 5,784 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 0.58, இது கடந்த 71 நாட்களாக 2 சதவீதத்துக்கும் குறைவாக உள்ளது.
வாராந்திர பாதிப்பு விகிதம் 0.68 ஆகும். இது கடந்த 29 நாட்களில் 1 சதவீதத்துக்கும் குறைவாக உள்ளது.
இதுவரை மொத்தம் 65.76 கோடி கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1781170
பிரதமர் அலுவலகம்
தாதாசாகேப் பால்கே விருது பெற்ற ஆஷா பரேக் அவர்களுக்கு பிரதமர் வாழ்த்து
தாதாசாகேப் பால்கே விருது பெற்ற ஆஷா பரேக் அவர்களுக்கு பிரதமர் திரு நரேந்திர மோடி வாழ்த்து தெரிவித்துள்ளார். குடியரசுத் தலைவர் திருமதி திரௌபதி முர்முவின் ட்விட்டர் பதிவிற்கு பதிலளித்து ட்விட்டரில் செய்தி வெளியிட்டுள்ள பிரதமர் தெரிவித்துள்ளதாவது:
“ஆஷா பரேக் அவர்கள், ஓர் தலைசிறந்த திரைப்பட ஆளுமையாவார். பன்முகத்தன்மை என்றால் என்ன என்பதை நமது நீண்ட கால பணிக்காலத்தில் அவர் உணர்த்தியுள்ளார். தாதாசாகேப் பால்கே விருது பெற்றமைக்காக அவருக்கு எனது வாழ்த்துகள்.”
பிரதமர் அலுவலகம்
யாழ்ப்பாணம் கலாச்சார மையம், இந்தியா- இலங்கை இடையேயான நெருக்கமான கலாச்சார ஒத்துழைப்பிற்கான முனைப்பான நடவடிக்கை :பிரதமர்
யாழ்ப்பாணம் கலாச்சார மையம் இன்று திறக்கப்பட்டிருக்கும் நிகழ்ச்சி, அதிபர் ரணில் விக்கிரமசிங்கே முன்னிலையில் நடைபெற்றிருப்பது மிக முக்கியமான நடவடிக்கையாகும் என பிரதமர் திரு. நரேந்திர மோடி தெரிவித்துள்ளார். இந்தக் கலாச்சார மையத்திற்கு 2015ம் ஆண்டு தாம் அடிக்கல் நாட்டியதையும் அவர் நினைவு கூர்ந்துள்ளார். திறப்பு விழா நிகழ்ச்சி சார்ந்த புகைப்படங்களையும் தமது டுவிட்டர் பக்கத்தில் பகிர்ந்துள்ளார்.
பிரதமர் தமது டுவிட்டர் பதிவில் தெரிவித்திருப்பதாவது:
“யாழ்ப்பாணம் கலாச்சார மையம், இந்தியா – இலங்கை இடையேயான நெருங்கிய கலாச்சார ஒத்துழைப்பிற்கான முக்கியமான முனைப்பான நடவடிக்கையாகும். இதன்மூலம் பல்வேறு மக்கள் பயனடைவர். அதிபர் ரணில் விக்ரமசிங்கே பங்கேற்றதன் மூலம் இந்த நிகழ்ச்சியை மிகவும் சிறப்பானதாக மாற்றியுள்ளார். கடந்த 2015ம் ஆண்டு யாழ்பாணத்திற்கு சிறப்புப் பயணம் மேற்கொண்டதை நான் ஒருபோதும் மறக்கமாட்டேன். அங்கு யாழ்ப்பாணம் கலாச்சார மையத்திற்கு அடிக்கல் நாட்டும் வாய்ப்பு எனக்குக் கிடைத்தது. அந்தப் பயணத்தில் இருந்து சில காட்சிகள்
குடியரசுத் துணைத் தலைவர் செயலகம்
மிதிவண்டி கலாச்சாரத்தை ஊக்குவிக்குமாறும் நாடு முழுவதும் மிதிவண்டி பாதைகளை உருவாக்குமாறும் குடியரசு துணைத் தலைவர் வேண்டுகோள்
மிதிவண்டி கலாச்சாரத்தை ஊக்குவிக்குமாறும் நாடு முழுவதும் மிதிவண்டி பாதைகளை உருவாக்குமாறும் குடியரசு துணைத் தலைவர் திரு எம் வெங்கையா நாயுடு இன்று வலியுறுத்தினார்.
கொவிட்டுக்கு பிந்தைய உலகத்தில் மிதிவண்டிகளின் பயன்பாடு என்னும் சர்வதேச இணைய கருத்தரங்கில் காணொலி மூலம் உரையாற்றிய அவர், மிதிவண்டியை ஓட்டுவது ஆரோக்கியமான, குறைந்த விலையிலான உடற்பயிற்சி என்றும், இதன் மூலம் பல்வேறு நன்மைகளை நாம் பெறுவதோடு மாசும் ஏற்படுவதில்லை என்றார்.
மிதி வண்டி ஓட்டுவதை ஊக்குவிப்பதற்காக மக்கள் இயக்கத்தை உருவாக்க வேண்டும் என்று திரு வெங்கையா நாயுடு கூறினார்.
மாநகர போக்குவரத்து அமைப்பில் மிதிவண்டிகளை சேர்க்க வேண்டும் என்றும், இதற்கான நடவடிக்கைகளை மாநகர நிர்வாகங்கள் எடுக்க வேண்டும் என்றும் குடியரசு துணைத் தலைவர் கேட்டுக்கொண்டார்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்
https://pib.gov.in/PressReleasePage.aspx?PRID=1676746
----
(Visitor Counter : 102
மத்திய அமைச்சரவை
இந்திய கப்பல் நிறுவனங்களுக்கு மானியம் அளிப்பதன் மூலம், மத்திய அமைச்சகங்கள் மற்றும் பொதுத் துறை நிறுவனங்களின் உலகளாவிய டெண்டர்களில், இந்திய சரக்கு கப்பல்கள் பங்கேற்பதை அதிகரிக்கும் திட்டத்துக்கு மத்திய அமைச்சரவை ஒப்புதல்
இந்திய கப்பல் நிறுவனங்களுக்கு மானியம் அளிப்பதன் மூலம், மத்திய அமைச்சகங்கள் மற்றும் பொதுத் துறை நிறுவனங்களின் உலகளாவிய டெண்டர்களில், இந்திய சரக்கு கப்பல்கள் பங்கேற்பதை அதிகரிக்கும் திட்டத்துக்கு மத்திய அமைச்சரவை ஒப்புதல் அளித்துள்ளது.
தற்சார்பு இந்தியா நோக்கை அடைவதற்காக, இந்திய கப்பல் நிறுவனங்களுக்கு 5 ஆண்டுகளுக்கு மேல் ரூ.1624 கோடி மானியம் வழங்கும் திட்டத்துக்கு பிரதமர் திரு நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது.
இதன் மூலம் மத்திய அரசின் சரக்கு இறக்குமதிக்காக, மத்திய அமைச்சகங்கள் மற்றும் பொதுத்துறை நிறுவனங்கள் வெளியிடும் டெண்டர்களில் இந்திய கப்பல் நிறுவனங்கள் பங்கேற்க முடியும். இதன் மூலம் இந்தியாவில் பதிவு செய்யப்பட்ட சரக்கு கப்பல்களின் எண்ணிக்கை அதிகரிக்கும்.
2021 பிப்ரவரி 1ம் தேதிக்குப்பின் இந்தியாவில் பதிவு செய்யப்பட்டு இந்திய கொடியுடன் செல்லும் கப்பல், இந்தியாவில் பதிவு செய்த தேதியில் 10 ஆண்டுகளுக்கு உட்பட்ட கப்பலாக இருந்தால், அதற்கான மானிய உதவி, வெளிநாட்டு கப்பல் நிறுவனம் தெரிவிக்கும் விலையில் 15 சதவீதம் வரை மானியம் அளிக்கப்படும் அல்லது இந்திய கப்பல் நிறுவனம் தெரிவிக்கும் விலைக்கும், வெளிநாட்டு கப்பல் நிறுவனம் தெரிவிக்கும் விலையின் மாறுபாட்டில் எது குறைவோ அது வழங்கப்படும்.
2021 பிப்ரவரி 1ம் தேதிக்குப்பின் இந்தியாவில் பதிவு செய்யப்படும் கப்பல் 10 முதல் 20 ஆண்டு பழமையானதாக இருந்தால், மானிய உதவி 10 சதவீதம் அளிக்கப்படும்.
இந்த மானிய உதவி ஒவ்வொரு ஆண்டும் ஒரு சதவீதம் குறைக்கப்படும். 10 ஆண்டுகளுக்கு உட்பட்ட கப்பல்களுக்கும் 10 சதவீதம் வரையும், 10 முதல் 20 ஆண்டுகளுக்கு உட்பட்ட கப்பல்களுக்கு 5 சதவீதம் வரையும் குறைக்கப்படும்.
இந்தியாவில் ஏற்கனவே பதிவு செய்த கப்பல்கள், 2021ம் பிப்ரவரி 1ம் தேதி நிலவரப்படி 10 ஆண்டுகளுக்கு உட்பட்ட கப்பலாக இருந்தால், வெளிநாட்டு கப்பல் நிறுவனம் தெரிவிக்கும் விலையில் 10 சதவீதம் மானியம் வழங்கப்படும் அல்லது உள்நாட்டு மற்றும் வெளிநாட்டு கப்பல் நிறுவனங்களின் விலை மாறுபாட்டில் எது குறைவோ அது வழங்கப்படும். ஏற்கனவே இந்தியாவில் பதிவு செய்யப்பட்ட கப்பல்கள் 10 முதல் 20 ஆண்டுகள் பழமையானதாக இருந்தால், 5 சதவீத மானிய உதவி அல்லது விலை மாறுபாட்டில் எது குறைவோ அது வழங்கப்படும்.
இந்தியாவில் பதிவு செய்யப்பட்ட கப்பலை வெளிநாட்டு நிறுவனம் ஏலம் எடுத்திருந்தால், இந்த மானிய உதவி கிடைக்காது.
இந்த மானிய உதவி, அரசு அமைச்சகம் மற்றும் துறையிடம் நேரடியாக வழங்கப்படும்.
20 ஆண்டுகளுக்கு மேற்பட்ட சரக்கு கப்பல்கள் மானிய உதவி பெற தகுதியில்லை.
பயன்கள்:
a) இந்திய வர்த்தக கப்பல்களின் எண்ணிக்கை அதிகரிக்கும். இந்திய மாலுமிகளுக்கு சிறந்த பயிற்சிகள் மற்றும் வேலைவாய்ப்புகள் கிடைக்கும். உலகளாவிய கப்பல் போக்குவரத்தில், இந்திய நிறுவனங்களின் பங்கு அதிகரிக்கும்.
b) கடல்சார் படிப்புகளை படிப்பவர்கள், கப்பலில் பயிற்சி பெற முடியும். இந்திய மாணவர்களுக்கு இந்திய கப்பல்கள் பயிற்சி அளிக்க முடியும்.
c) உலகளாவிய கப்பல் போக்குவரத்தில் இந்திய மாலுமிகளின் பங்கு அதிகரிக்கும்.
d) கப்பல் கட்டுதல் மற்றும் பழுது பார்க்கும் நிறுவனங்கள் போன்றவை அதிகரித்து நேரடி வேலை வாய்ப்பை உருவாக்கும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1735373
பிரதமர் அலுவலகம்
தேசிய மருத்துவர்கள் தினத்தில், மருத்துவர்களிடம் பிரதமர் நாளை உரையாற்றுகிறார்
தேசிய மருத்துவர்கள் தினத்தில், மருத்துவர்களிடம் பிரதமர் திரு நரேந்திர மோடி, 2021 ஜூலை 1ம் தேதி மாலை 3 மணிக்கு உரையாற்றுகிறார்.
சுட்டுரையில் பிரதமர் விடுத்துள்ள செய்தியில், ‘‘கொவிட்-19க்கு எதிரான போராட்டத்தில், அனைத்து மருத்துவர்கள் மேற்கொண்ட முயற்சியால் இந்தியா பெருமிதம் அடைகிறது. ஜூலை 1ஆம் தேதி, தேசிய மருத்துவர்கள் தினமாக கருதப்படுகிறது. நாளை மாலை 3 மணிக்கு, இந்திய மருத்துவ சங்கம் நடத்தும் மருத்துவர்களுக்கான நிகழ்ச்சியில் நான் உரையாற்றுகிறேன்.’’ என குறிப்பிட்டுள்ளார்.
உள்துறை அமைச்சகம்
ஸ்ரீ குருநானக் தேவ்ஜியின் 550ஆவது பிறந்தநாள் கொண்டாட்டத்திற்கு அமைச்சரவை ஒப்புதல்
பிரதமர் திரு நரேந்திர மோடி தலைமையில் இன்று கூடிய மத்திய அமைச்சரவைக் கூட்டத்தில், அடுத்த ஆண்டு நடைபெறவுள்ள ஸ்ரீ குருநானக் தேவ்ஜியின் 550ஆவது பிறந்தநாளை, நாடு முழுவதும், உலகெங்கும் மிக பிரம்மாண்டமான அளவில் மாநில அரசுகள் மற்றும் வெளிநாடுகளில் உள்ள இந்திய தூதரகங்களின் ஒத்துழைப்புடன் கொண்டாடுவதற்கான தீர்மானம் நிறைவேற்றப்பட்டது. குருநானக் தேவ்ஜியின் அன்பு, அமைதி, சமத்துவம் மற்றும் சகோதரத்துவத்திற்கான போதனைகள் என்றென்றும் பலன் தரக்கூடியதாகும்.
அமைச்சரவைக் கூட்டத்தில் எடுக்கப்பட்ட முக்கிய முடிவுகள் பின்வருமாறு:
கர்தார்பூர் சாஹிப் தாழ்வாரத்தின் கட்டுமானம் மற்றும் மேம்பாட்டுக்கு ஒப்புதல்: பாகிஸ்தானில் உள்ள ரவி நதிக்கரையோரமாக உள்ள குருத்வாரா தர்பார் சாஹிப் கர்தார்பூருக்கு இந்தியாவிலிருந்து பக்தர்கள் சென்று வருவதற்கு வசதியாக கர்தார்பூர் தாழ்வாரம், குர்தாஸ்பூர் மாவட்டத்தில் தேரா பாபா நானக்-கிலிருந்து சர்வதேச எல்லை வரையும் மேம்படுத்தப்படவுள்ளது.
ஸ்ரீ குரு நானக் தேவ்ஜியின் வாழ்க்கையுடன் தொடர்புடைய வரலாற்று நகரமான சுல்தான்பூர் லோதியை மேம்படுத்தவும், சமயங்களுக்கிடையே நல்லிணக்கத்தை உருவாக்குவதற்கான மையத்தை ஏற்படுத்தவும், வெளிநாட்டு பல்கலைக்கழகங்களில் ஸ்ரீ குருநானக் தேவ்ஜியின் போதனைகளைப் பரப்புவதற்கு அவரது பெயரில் இருக்கைகளை ஏற்படுத்தவும் முடிவு செய்யப்பட்டுள்ளது. மேலும் குருநானக் தேவ்ஜியின் நினைவாக நாணயம் மற்றும் அஞ்சல் தலைகளை மத்திய அரசு வெளியிடவும் தீர்மானம்.
நாடு முழுவதும் சமய நிகழ்வுகள் நடத்தவும், ரயில்வே அமைச்சகம் ஸ்ரீ குருநானக் தேவ்ஜி தொடர்புடைய பல்வேறு புனித தலங்களுக்கு செல்லும் வகையில் சிறப்பு ரயிலை இயக்கும் ஏற்பாட்டுக்கும் அமைச்சரவை ஒப்புதல் அளித்துள்ளது.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
சாலை விபத்துக்களைக் குறைக்க முன்தடுப்பு நடவடிக்கைகள்
மத்திய அரசு சாலை விபத்துக்களைக் குறைக்க பல்வேறு நடவடிக்கைகளை எடுத்து வருகிறது. அதில் ஒரு பகுதியாக அதிக அளவில் சாலை விபத்துக்கள் மற்றும் உயிரிழப்புகள் ஏற்படும் பகுதிகளைக் கண்டறிவதற்கான சுற்றறிக்கையை மத்திய சாலைப்போக்குவரத்து மற்றும் நெடுஞ்சாலை அமைச்சகம் வெளியிட்டுள்ளது. 28.10.2015 அன்று வெளியிடப்பட்ட இந்த சுற்றறிக்கையில், தேசிய நெடுஞ்சாலையில், அடிக்கடி சாலை விபத்து நடைபெறும் இடத்தைக் கண்டறியுமாறு கேட்டுக் கொள்ளப்பட்டுள்ளது. கடந்த மூன்று ஆண்டுகளாக 5 சாலை விபத்துக்கள் அல்லது பத்து உயிரிழப்புகள் நடந்த இடங்களில் 500 ம மீட்டர் நீளத்திற்கு கருப்பு இடமாகக் குறிப்பிட அறிவுறுத்தப்பட்டுள்ளது.
மாநில அரசுகளின் காவல்துறை சாலை விபத்துக்கள் குறித்து சேகரித்துள்ள தரவுகளின் அடிப்படையில், அமைச்சகத்தின் போக்குவரத்து ஆராய்ச்சிப் பிரிவு, இவற்றைத் தொகுத்துள்ளது. சாலை விபத்துக்களைக் குறைக்கவும், நிரந்தர தீர்வு காணவும் நீண்ட கால நடவடிக்கையாக இது மேற்கொள்ளப்பட்டுள்ளது.
மாநிலங்களவையில் மத்திய சாலைப் போக்குவரத்து மற்றும் நெடுஞ்சாலைத்துறை அமைச்சர் திரு நிதின் கட்கரி எழுத்து மூலம் அளித்த பதிலில் இதனைத் தெரிவித்துள்ளார்.
------
(Visitor Counter : 97
பிரதமர் அலுவலகம்
ஊட்டச்சத்து இருவார விழா வெற்றிபெற பிரதமர் வாழ்த்து
இன்று தொடங்கும் வருடாந்திர ஊட்டச்சத்து இருவார விழாவில் ஸ்ரீ அன்னாவில்  அதிக கவனம் செலுத்தப்படவிருப்பதற்கு பிரதமர் திரு நரேந்திர மோடி மகிழ்ச்சி தெரிவித்துள்ளார்.
மத்திய அமைச்சர் திருமதி ஸ்மிருதி இரானியின் ட்விட்டர் பதிவிற்கு அவர் அளித்துள்ள பதிலில் கூறியிருப்பதாவது:
“ஊட்டச்சத்து இருவார விழா, சரியான ஊட்டச்சத்து குறித்த விழிப்புணர்வை ஏற்படுத்தி, ஊட்டச்சத்து குறைபாடு என்ற அச்சுறுத்தலைக் களையட்டும். ஆரோக்கியமான வாழ்வை மேம்படுத்துவதில் மிகப்பெரிய பங்கு வகிக்கும் தன்மையுடைய ஸ்ரீ அன்னாவில்  அதிக கவனம் செலுத்தப்படுவது மகிழ்ச்சி அளிக்கிறது.”
மத்திய அமைச்சரவை
போலந்து நாட்டின் கேட்டோவைஸ் நகரில்  நடைபெற்ற 24-வது மாநாட்டில் இந்தியாவின் அணுகுமுறைக்கு அமைச்சரவை ஒப்புதல்
பிரதமர் திரு. நரேந்திர மோடி தலைமையில் நடைபெற்ற அமைச்சரவை கூட்டத்தில் போலந்து நாட்டின் கேட்டோவைஸ் நகரில் 2-15 டிசம்பர் 2018-ல் நடைபெற்ற 24-வது மாநாட்டில்  பருவநிலை மாற்றம் குறித்த ஐக்கிய நாடுகளின் வரைவுச் சட்டத்திற்கு இந்தியாவின் நிலைப்பாடு குறித்து நடைடபெற்ற கலந்தாய்வுக்கு தற்போது ஒப்புதல் வழங்கப்பட்டது. இதற்கு முன்னர் 2018 நவம்பர் 28-ந் தேதி வழங்கப்பட்ட ஒப்புதலின் தொடர்ச்சியாகும் இது.
மத்திய சுற்றுச்சூழல், வனம் மற்றும் பருவநிலை மாற்றத் துறை அமைச்சர் டாக்டர் ஹர்ஷ் வர்தன் தலைமையில் இந்திய தூதுக்குழு இந்த மாநாட்டில் பங்கேற்றது. 2020 ஆம் ஆண்டுக்கு பிறகு பாரீஸ் உடன்பாட்டை அமல்படுத்துவதற்கான வழிகாட்டுதல் நெறிமுறைகளை இறுதி செய்வதே இந்த கூட்டத்தின் முக்கிய நோக்கமாகும். பருவநிலை மாற்றம் குறித்த ஐக்கிய நாடுகளின் வரைவுச் சட்டத்திற்கு அதன் கொள்கைகள் மற்றும் அம்சங்கள் ஆகியவற்றின் அடிப்படையில் இந்தியாவின் அணுகுமுறை அமைந்தது.
புதிய மற்றும் புதுப்பிக்கத்தக்க எரிசக்தி அமைச்சகம்
புதுப்பிக்கத்தக்க எரிசக்திக்கான மாநிலங்களின் சங்கம் ஏழாவது நிறுவன தினத்தை கொண்டாடியது
புதுப்பிக்கத்தக்க எரிசக்திக்கான மாநிலங்களின் சங்கம்  ஏழாவது நிறுவன தினத்தை நேற்று கொண்டாடியது. இந்நிகழ்வின் போது, ஏரியாஸ் மற்றும் தேசிய சூரிய சக்தி நிறுவனம், தேசிய காற்றாலை மின்சார நிறுவனம் மற்றும் சர்தார் ஸ்வரன் சிங் தேசிய உயிரி எரிசக்தி நிறுவனம் ஆகிய புதிய மற்றும் புதுப்பிக்கத்தக்க எரிசக்தி அமைச்சகத்தின் கீழ் இயங்கும் மூன்று நிறுவனங்களுக்கிடையே புரிந்துணர்வு ஒப்பந்தங்கள் கையெழுத்தாகின.
புதிய மற்றும் புதுப்பிக்கத்தக்க எரிசக்தி அமைச்சகத்தின் செயலாளரும், ஏரியாஸின் அலுவல் சாரா தலைவருமான திரு இந்து சேகர் சதுர்வேதியின் முன்னிலையில் புரிந்துணர்வு ஒப்பந்தங்கள் கையெழுத்தாகின. இதன் மூலம் இந்தியாவில் புதுப்பிக்கத்தக்க எரிசக்தி தொழில்நுட்பங்களுக்கு மேலும் ஒத்துழைப்பும், ஊக்கமும் கிடைக்கும்.
நிகழ்ச்சியின் போது ஏரியாஸ் தொலைபேசி தகவல் கையேடு 2021-ஐ புதிய மற்றும் புதுப்பிக்கத்தக்க எரிசக்தி அமைச்சகத்தின் செயலாளரும், ஏரியாஸின் அலுவல் சாரா தலைவருமான திரு இந்து சேகர் சதுர்வேதி வெளியிட்டார்.
மின்சாரம் மற்றும் புதிய மற்றும் புதுப்பிக்கத்தக்க எரிசக்தி அமைச்சரும், ஏரியாஸின் அலுவல் சாரா புரவலருமான திரு ஆர் கே சிங் வெளியிட்டுள்ள செய்தியில், புதுப்பிக்கத்தக்க எரிசக்திக்கு ஊக்கமளிப்பதில் மாநில முகமைகள் முக்கிய பங்காற்றுவதாகவும், 2030-ம் ஆண்டுக்குள் 450 ஜிகாவாட் எனும் புதுப்பிக்கத்தக்க எரிசக்தி திறனை அடைய நாம் பணியாற்றிக் கொண்டிருக்கும் வேளையில் இது மிகவும் முக்கியம் என்றும் கூறினார்.
ஏரியாஸின் ஏழாவது நிறுவன தினத்தை ஒட்டி புதுப்பிக்கத்தக்க எரிசக்தி மற்றும் ரசாயனம் மற்றும் உரம் இணை அமைச்சர் திரு பக்வந்த் கூபா வெளியிட்டுள்ள செய்தியில், 2030-ம் ஆண்டுக்குள் 450 ஜிகாவாட் எனும் புதுப்பிக்கத்தக்க எரிசக்தி திறனை அடைவதில் மாநில முகமைகளின் பங்களிப்பு குறித்து எடுத்துரைத்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1749837
பாதுகாப்பு அமைச்சகம்
"ஜி 20 திங்க்"  என்ற பெயரில் இந்திய கடற்படை வினாடி வினா போட்டி
இந்த இரண்டாவது வினாடி வினா தேசிய மற்றும் சர்வதேச சுற்றுகளாக நடத்தப்படுகிறது
வினாடி வினா பற்றிய விரிவான விவரங்கள் theindiannavyquiz.in என்ற இணையதளத்தில் உள்ளது
ஜி 20 செயலகம், இந்திய கடற்படை மற்றும் கடற்படை நலன் மற்றும் நல்வாழ்வு சங்கம்  ஆகியவை இணைந்து "இந்திய கடற்படை வினாடி வினா ஜி 20 திங்க்  என்ற பெயரில் இரண்டாவது வினாடி வினா போட்டியை நடத்துகின்றன.
பல்வேறு பகுதிகளைச் சேர்ந்த இளைஞர்களை ஒருங்கிணைத்து, 'வசுதைவ குடும்பகம்' - அதாவது உலகமே ஒரு குடும்பம் என்ற உணர்வில் இந்த தேசிய மற்றும் சர்வதேச வினாடி வினா போட்டி வடிவமைக்கப்பட்டுள்ளது. ஒன்பதாம் வகுப்பு முதல் பன்னிரெண்டாம் வகுப்பு வரை பயிலும் பள்ளிக் குழந்தைகளுக்கு இது ஒரு தனித்துவமான அனுபவமாக இருக்கும்.
கடந்த ஆண்டு நாடு முழுவதிலுமிருந்து 6425 பள்ளிகள் இப்போட்டியில் பங்கேற்றன. அதன் வெற்றியை அடிப்படையாகக் கொண்டு, இந்த ஆண்டு போட்டி சர்வதேச அளவில் நடத்தப்படுகிறது.
ஜி 20 தின்க் போட்டி இரண்டு நிலைகளைக் கொண்டுள்ளது. அதாவது தேசிய சுற்று மற்றும் சர்வதேச சுற்று என இரண்டு நிலைகளில் இதில் நடத்தப்படும். தேசிய சுற்றில்நாட்டின் அனைத்து பகுதிகளிலிருந்தும் 10,000 க்கும் மேற்பட்ட பள்ளிகள் பங்கேற்கும் என்று எதிர்பார்க்கப்படுகிறது. இணையதளம் வாயிலான பல சுற்றுகளுக்குப் பிறகு,16 நவம்பர் 2023 அன்று மும்பையில் நடைபெறும் சுற்றில் அரையிறுதிக்கு பதினாறு பள்ளிகள் தேர்ந்தெடுக்கப்படும். அதைத் தொடர்ந்து, முதல் 8 இடங்களைப் பிடிக்கும் அணிகள் 18 நவம்பர் 2023 அன்று கேட்வே ஆஃப் இந்தியாவில் நடைபெறும் இறுதிப் போட்டியில் பங்கேற்கும்.
சர்வதேச சுற்றுக்கான இந்திய அணி நடுவர் குழுவால் தேர்ந்தெடுக்கப்படும். அரையிறுதிக்கு தகுதி பெறும் அனைத்து 16 அணிகளுக்கும் கடற்படை கப்பல் கட்டும் தளத்தை பார்வையிடவும், கப்பல்கள் மற்றும் நீர்மூழ்கி கப்பல்களில் உள்ள கடற்படை வீரர்களுடன் கலந்துரையாடவும் வாய்ப்பு கிடைக்கும்.
சர்வதேச சுற்றில் ஜி 20 நாடுகள் மற்றும் பிற 9 சிறப்பு அழைப்பாளர் நாடுகளைச் சேர்ந்த போட்டியாளர்கள் இடம்பெறுவார்கள். ஒவ்வொரு நாடும் ஒன்பது முதல் பன்னிரெண்டாம் வகுப்பு வரையிலான இரண்டு மாணவர்கள் கொண்ட குழுவை பரிந்துரைக்கும். வினாடி வினா ஆங்கிலத்தில் நடத்தப்படும் மற்றும் சர்வதேச தரத்திற்கு ஏற்ப இருக்கும். முறையான செயல்முறைக்குப் பிறகு, 22 நவம்பர் 2023 அன்று புகழ்பெற்ற இந்தியா கேட் மைதானத்தில், சர்வதேச இறுதிப் போட்டிகளில் பங்கேற்க 11 சர்வதேச அணிகள் தேர்வு செய்யப்படும்.
தேசிய சுற்றில் பங்கேற்பதற்கான பதிவுகள் தற்போது தொடங்கப்பட்டுள்ளன. ஏற்கனவே ஆயிரத்திற்கும் மேற்பட்ட பள்ளிகள் இதில் பதிவு செய்துள்ளன. இந்த தனித்துவமான போட்டியில் அனைத்து பள்ளிகளும் பங்கேற்க வேண்டும் என கேட்டுக்கொள்ளப்படுகிறது.
பதிவுக்கான கடைசி தேதி 31 ஜூலை 2023 ஆகும்.
மேலும் விவரங்கள் மற்றும் பதிவுக்கு, அதிகாரப்பூர்வ ஜி 20 தின்க் இணையதளமான theindiannavyquiz.in என்ற தளத்தைப் பார்க்கவும்
சுகாதாரம் மற்றும் குடும்ப நலத்துறை அமைச்சகம்
நான்கு மாநிலங்களில் காலா அசார் - கருங்காய்ச்சல் நிலவரம் குறித்து டாக்டர். ஹர்ஷ் வர்தன் ஆய்வு
உத்தரப்பிரதேசம், பிகார், ஜார்கண்ட் மற்றும் மேற்கு வங்கம் ஆகிய நான்கு மாநிலங்களில் காலா அசார் - கருங்காய்ச்சல் நிலவரம் குறித்து மத்திய சுகாதாரம் மற்றும் குடும்ப நல அமைச்சர் டாக்டர். ஹர்ஷ் வர்தன் இன்று ஆய்வு மேற்கொண்டார்.
பிகார் சுகாதார அமைச்சர் திரு. மங்கல் பாண்டே, மேற்கு வங்க சுகாதாரம் மற்றும் குடும்ப நல இணை அமைச்சர் திருமிகு. சந்திரிமா பட்டாச்சார்யா, உத்தரப்பிரதேச மருத்துவம், சுகாதாரம், குடும்ப நலம் மற்றும் தாய் சேய் நல அமைச்சர் திரு. ஜெய் பிரதாப் சிங், ஜார்கண்ட் சுகாதாரம், மருத்துவக் கல்வி மற்றும் குடும்ப நல அமைச்சர் திரு. பன்னா குப்தா ஆகியோர் இந்த ஆய்வுக் கூட்டத்தில் கலந்து கொண்டனர்.
கூட்டத்தில் பேசிய டாக்டர். ஹர்ஷ் வர்தன், கருங்காய்ச்சலை ஒழிக்க இந்திய அரசு உறுதி பூண்டுள்ளதாகக் கூறினார். “மலேரியாவுக்குப் பிறகு உலகிலேயே இரண்டாவது பெரிய ஆட்கொல்லி நோய் கருங் காய்ச்சல் ஆகும். முறையான சிகிச்சை அளிக்கப்படாவிடில், 95 சதவீதம் பேர் இந்த நோயினால் உயிரிழக்கின்றனர்,” என்று அவர் கூறினார்.
முறையாக சிகிச்சை அளிக்கப்பட்டவர்களில் 20 சதவீதம் பேருக்கு சிகிச்சைக்கு சில மாதங்களுக்குப் பிறகு ஒரு வகையான தோல் நோய் ஏற்படுவதாக மத்திய சுகாதாரம் மற்றும் குடும்ப நல அமைச்சர் கூறினார்.
உத்தரப்பிரதேசம், பிகார், ஜார்கண்ட் மற்றும் மேற்கு வங்கம் ஆகிய நான்கு மாநிலங்களில் உள்ள 54 மாவட்டங்களில் கருங்காய்ச்சல் பாதிப்புகள் இருப்பதாக அமைச்சருக்கு எடுத்துரைக்கப்பட்டது.
மேலும், அசாம், ஹிமாச்சலப்பிரதேசம், ஜம்மு காஷ்மீர், கேரளா, சிக்கிம் மற்றும் உத்தரகாண்ட் ஆகிய மாநிலங்களிலும் குறைந்த அளவில் பாதிப்புகள் இருப்பதாக அமைச்சருக்கு எடுத்துரைக்கப்பட்டது.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்;
https://www.pib.gov.in/PressReleasePage.aspx?PRID=1684701
பாதுகாப்பு அமைச்சகம்
படையில் இருந்து விலக்கப்பட்ட குக்ரி போர்க்கப்பல், டையு நிர்வாகத்திடம் ஒப்படைக்கப்பட்டது
உள்நாட்டிலேயே தயாரிக்கப்பட்ட இந்தியக் கடற்படையின் முதல் ஏவுகணை ஏந்திய போர்க்கப்பலான ஐஎன்எஸ் குக்ரி , தாத்ரா & நாகர் ஹவேலி மற்றும் டாமன் & டையூ நிர்வாகத்திடம் 26 ஜனவரி 2022 அன்று ஒப்படைக்கப்பட்டது.
நேர்த்தியாக நடைபெற்ற விழாவில் படையில் இருந்து விலக்கப்பட்ட ஐஎன்எஸ் குக்ரியை தாத்ரா & நாகர் ஹவேலி மற்றும் டாமன் & டையூ மற்றும் லட்சத்தீவுகள் யூனியன் பிரதேசத்தின் நிர்வாகியான திரு பிரஃபுல் படேலிடம் ரியர் அட்மிரல் அஜய் வினய் பவெ ஒப்படைத்தார்.
இந்திய கடற்படை இசைக்குழுவினரின் கண்கவர் நிகழ்ச்சியும், நங்கூரமிடப்பட்ட கடற்படைக் கப்பல்களின் ஒளியூட்டலும் இந்நிகழ்ச்சியில் இடம்பெற்றன.
கப்பலை ஒப்படைப்பதற்கு முன், சேவையில் இருந்தபோது கப்பல் செய்த சாதனைகள் மற்றும் அதன் திறன்கள் குறித்து திரு பிரபுல் படேலிடம் விளக்கப்பட்டது.
பொதுமக்கள் பார்வையிடுவதற்காக குக்ரியை அருங்காட்சியகமாக மாற்ற டையூ நிர்வாகம் திட்டமிட்டுள்ளது. தற்போதுள்ள குக்ரி நினைவகத்துடன் இணைந்து இந்த அருங்காட்சியகம் அமைக்கப்படும்,
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1793225
பழங்குடியினர் நலத்துறை அமைச்சகம்
கோவிட்-19 தொற்று பரவல் சூழலை கருத்தில் கொண்டு 49 வகையான வன சிறு உற்பத்தி பொருட்களுக்கான குறைந்தபட்ச ஆதார விலையை மத்திய அரசு உயர்த்தியுள்ளது
பழங்குடியின மக்களின் வாழ்வாதாரம் பாதிக்கப்பட்டுள்ளதை கருத்தில் கொண்டு, வனப் பகுதிகளில் உற்பத்தி செய்யப்படும் 49 வகையான சிறு பொருட்களுக்கான குறைந்தபட்ச ஆதார விலையை மத்திய அரசு இன்று மாற்றியமைத்துள்ளது. இது குறித்த உத்தரவை வெளியிட்டுள்ள பழங்குடியினர் விவகாரங்கள் துறை அமைச்சகம், மத்திய அரசின் பழங்குடியின விவகார அமைச்சகத்தின் கீழ் உள்ள விலைக் குழு, சிறு வனப் பொருட்களுக்கான குறைந்தபட்ச ஆதார விலையை மூன்று ஆண்டுகளுக்கு ஒரு முறை மாற்றியமைப்பதை குறிப்பிட்டுள்ளது. எனினும், கோவிட்-19 தொற்று பரவலால் நாட்டில் தற்போது எழுந்துள்ள மிகவும் நெருக்கடியான சூழல் மற்றும் மாறுபட்ட நிலையை கருத்தில் கொண்டும், பழங்குடியின வன சிறு பொருட்கள் தயாரிப்போருக்கு மிகவும் அவசியமான உதவியை வழங்குவதற்கான உடனடி திட்டம் இருப்பதாலும், திட்டத்தின் விதிமுறைகளில் நடைமுறையில் உள்ள வழிமுறைகளை தளர்த்த அதிகார வட்டாரங்கள் முடிவு செய்துள்ளன. இதன்படி, இந்தத் திட்டத்தின்கீழ் வரும், வன சிறு உற்பத்திப் பொருட்களுக்கான குறைந்தபட்ச ஆதார விலையை, வன சிறு பொருட்கள் விலைக் குழுவுடன் ஆலோசனை நடத்திய பிறகு, மாற்றியமைத்துள்ளது.
சிறு பொருட்கள் மீதான குறைந்தபட்ச ஆதார விலை அதிகரிப்பு குறித்த விரிவான தகவல்களைப் பெற இங்கே தொடர்பு கொள்ளவும்.
பல்வேறு வகையான வனப் சிறு பொருட்களின் ஆதார விலை 16 சதவீதம் முதல் 66 சதவீதம் வரை உயர்த்தப்பட்டுள்ளது.
குறைந்தபட்ச ஆதார விலை உயர்த்தப்பட்டதன்மூலம், குறைந்தது 20 மாநிலங்களில் வன சிறு பொருட்களை கொள்முதல் செய்வதற்கான உடனடி மற்றும் மிகவும் தேவையான சூழல் ஏற்படும் என்று எதிர்பார்க்கப்படுகிறது.
மேலும் விவரங்களுக்கு இங்கே தொடர்பு கொள்ளவும் .
சுகாதாரம் மற்றும் குடும்ப நலத்துறை அமைச்சகம்
குறைந்த அளவிலான புதிய பாதிப்புகளை இந்தியா தொடர்ந்து கண்டு வருகிறது, நான்காவது நாளாக தொற்று உறுதிப்படுத்துதல் விகிதம் 8 சதவீதத்துக்கும் கீழே உள்ளது
கொவிட்-19க்கு எதிரான தன்னுடைய போரில் மற்றுமொரு மைல்கல்லை இந்தியா கடந்துள்ளது. தொடர்ந்து நான்காவது நாளாக தேசிய தொற்று உறுதிப்படுத்துதல் விகிதம் 8 சதவீதத்துக்கும் கீழே உள்ளது.
7.94 சதவீதமாக தற்போது உள்ள ஒட்டுமொத்த உறுதிப்படுத்துதல் விகிதம் தொடர்ந்து குறைந்து வருகிறது. அதாவது, குறைந்த அளவிலான புதிய பாதிப்புகளை இந்தியா தொடர்ந்து கண்டு வருகிறது.
நாடு முழுவதும் விரிவான முறையில் பரிசோதனைகளை நடத்துவதன் மூலம் இது சாத்தியமாகியுள்ளது. இதுவரை செய்யப்பட்டுள்ள மொத்த பரிசோதனைகளின் எண்ணிக்கை 9.5 கோடியை இன்று கடந்தது.
அக்டோபர் மாதம் மூன்றாவது வாரத்தில் தினசரி சராசரி தொற்று உறுதிப்படுத்துதல் விகிதம் 6.13 சதவீதமாக உள்ளது. பரிசோதனை, கண்காணிப்பு, கண்டறிதல், சிகிச்சை மற்றும் தொழில்நுட்பம் ஆகியவற்றை ஒருங்கிணைத்து அரசு பின்பற்றும் யுக்தியின் மூலம் பாதிப்புகளில் எண்ணிக்கை குறைந்து வருகிறது.
இந்தியாவில் தற்போதைய பாதிப்புகள் எண்ணிக்கை 7,72,055 ஆகும். இதுவரை உறுதிப்படுத்தப்பட்டுள்ள மொத்த பாதிப்புகளுடன் ஒப்பிடும் போது தற்போதைய பாதிப்புகளின் விகிதம் வெறும் 10.24 சதவீதம் ஆகும்.
கடந்த 24 மணி நேரத்தில் மட்டும் 66,399 நோயாளிகள் குணமடைந்து வீடு திரும்பியுள்ள நிலையில், 66 லட்சத்துக்கும் அதிகமானோர் இதுவரை குணமடைந்துள்ளனர்.
கடந்த 24 மணி நேரத்தில் 55,722 புதிய தொற்றுகள் உறுதிப்படுத்தப்பட்டுள்ளன. தேசிய குணமடைதல் விகிதம் 88.26 சதவீதமாக உயர்ந்துள்ளது.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1665754
மத்திய அமைச்சரவை
இந்தியா மற்றும் பூட்டான் இடையிலான சுற்றுச்சூழல் ஒத்துழைப்பு குறித்த புரிந்துணர்வு ஒப்பந்தத்துக்கு மத்திய அமைச்சரவை ஒப்புதல்.
பிரதமர் திரு. நரேந்திர மோடி தலைமையில் நடைபெற்ற அமைச்சரவைக் கூட்டத்தில், இந்தியாவுக்கும், பூட்டானுக்கும் இடையிலான சுற்றுச்சூழல் துறையில் ஒத்துழைப்புக்காக கையெழுத்தான புரிந்துணர்வு ஒப்பந்தத்துக்கு ஒப்புதல் வழங்கப்பட்டது.
விவரங்கள்;
சம்பங்கு, பரஸ்பர நலன், அந்தந்த நாடுகளின் சட்டங்கள் மற்றும் சட்ட நடைமுறைகள் ஆகியவற்றுக்கு பொருத்தமான வகையில், சுற்றுச்சூழல் பாதுகாப்பு, இயற்கை வளங்களைப் பராமரித்தல் ஆகியவற்றைக் கருத்தில் கொண்டு, இரு நாடுகளுக்கும் இடையே நெருங்கிய நீண்டகால ஒத்துழைப்பை உருவாக்க இந்தப் புரிந்துணர்வு ஒப்பந்தம் வகை செய்யும்.
இருதரப்பு நலன், பரஸ்பரம் ஒப்புக்கொள்ளப்பட்ட முன்னுரிமைகள் ஆகியவற்றைக் கருத்தில் கொண்டு, புரிந்துணர்வு ஒப்பந்தம் சுற்றுச்சூழல் குறித்த பின்வரும் அம்சங்களை உள்ளடக்கியதாகும்.
• காற்று;
• கழிவு;
• ரசாயன மேலாண்மை;
• பருவநிலை மாற்றம்;
• மற்ற பகுதிகள் கூட்டாக முடிவு செய்யப்படும்
இந்தப் புரிந்துணர்வு ஒப்பந்தம், கையெழுத்தாகும் தேதியிலிருந்து நடைமுறைக்கு வருவதுடன், பத்தாண்டு காலத்துக்கு செயல்பாட்டில் இருக்கும். புரிந்துணர்வு ஒப்பந்தத்தின் நோக்கங்களை நிறைவேற்றும் வகையில், இரு தரப்பிலும் ஒத்துழைப்பு நடவடிக்கைகளை உருவாக்குவது பற்றிய அமைப்புகள், தனியார் நிறுவனங்கள், அரசு நிறுவனங்கள் , இரு தரப்பு ஆராய்ச்சி நிறுவனங்கள் ஊக்குவிக்கப்படும். கூட்டுப் பணிக்குழு, நடவடிக்கைகளின் முன்னேற்றம் பற்றி ஆராய இருதரப்புக் கூட்டங்கள் நடத்துவது, சம்பந்தப்பட்ட அமைச்சகங்கள், முகமைகள் ஆகியவற்றை இதில் ஈடுபடுத்துவது, முன்னேற்றம் மற்றும் சாதனைகளை பரஸ்பரம் பகிர்ந்து கொள்வது ஆகியவற்றை இருதரப்பும் நோக்கமாகக் கொள்ளும்.
--------------
(
அறிவியல் மற்றும் தொழில்நுட்பத்துறை
கொவிட்-19-க்கு எதிரான உமிஃபெனோவிர் மருந்துக்கு 3-வது கட்ட பரீட்சாத்த சோதனைக்கு ஒப்புதல்
கொவிட்-19-க்கு எதிரான, உமிஃபெனோவிர் மருந்தை 3-வது கட்டமாக, பரிசோதனை முயற்சி செய்வதற்கு இந்திய தலைமை மருந்துக் கட்டுப்பாட்டு இயக்குநரகம், லக்னோவில் உள்ள சிஎஸ்ஐஆர் – மத்திய மருந்து ஆராய்ச்சி நிறுவனத்திற்கு ஒப்புதல் அளித்துள்ளது. இந்த 3-ம் கட்ட பரிசோதனை முயற்சிகள், கிங் ஜார்ஜ் மருத்துவப் பல்கலைக்கழகம், டாக்டர் ராம் மனோகர் லோகியா மருத்துவ அறிவியல் நிறுவனம், எராஸ் லக்னோ மருத்துவக் கல்லூரி மற்றும் மருத்துவமனை ஆகியவற்றில் மேற்கொள்ளப்பட உள்ளன. இது தொடர்பான விரிவான தகவல்களுக்கு : https://pib.gov.in/PressReleasePage.aspx?PRID=1632338
---
(Visitor Counter : 110